: SANTWARJU SANTA TEREŻA. 100 SENA TA' IL- KARMELITANI TEREŻJANI F'BIRKIRKARA minn Patri Anġeliku M. Busuttil O.C.D. I Fis-sena 1623 laħaq Superjur Ġenerali ta' l-Ordni Karmelitan Skalz fir-Riforma ta' Santa Tereża ta' Ġesu' l-Wisq Reverendu Patri Pawl Xmun ta' Ġesu' Marija. Dan mill-ewwel beda jaħseb kif sata' jagħmel sabiex iwaqqaf Dar ta' l-Ordni fil-Gżejjer Maltin. Waqt li kien imexxi l-Knisja ta' Kristu l-Papa Urbanu VIII, Isqof ta' Malta kien Monsinjur Balthassar Cagliares li fil-ġenerożita' magħrufa tiegħu għen bi flusu fit-twaqqif ta' din id-Dar f'Bormla. U wara li kien ingħata l-permess meħtieġ tal-Gran Kunsill ta' l-Ordni tal-Kavalieri ta' San Ġwann taħt it-tmexxija tal-Gran Mastru Antoine de Paule, dan l-istess Isqof Cagliares bierek l-ewwel Kappella ta' dawk li mill-ewwel f'Malta bdew jissejħu 'IT- TEREZJANT' fil-Ħadd fost l-Ottava ta' l-Epifanija tas-sena 1626. Fl-aħħar jiem tas-sena 1625 kienu ħadmu u tħabtu bosta għall-ftuħ ta' dan il-Kunvent tat-Tereżjani f'Malta l-Ispanjol Patri Ġużepp-Anġlu ta' l-Omm ta' Alla u l-Franċiż Patri Teodosju ta' l-Ispirtu s- Santu. Magħhom imbagħad ingħaqdu ukoll iż-żewġ Taljani Patri Alessio u Fra Giovanni. Dan il- Kunvent ġdid għall-ewwel beda jagħmel parti mill-Provinċja ta' Ruma, iżda mbagħad bit-twaqqif ta' Provinċji ġodda għadda għal dik ta' Napli, u ftit wara għal dik ta' Sqallija. Iżda l-imsemmi Patri Pawl Xmun ta' Ġesu' Marija, meta' reġa ntagħżel bħala Superjur Ġenerali ta' l-Ordni fl-1632, qiegħed lill- Kunvent ta' Bormla direttament taħt il-ġurisdizzjoni tad-Definitorju Ġenerali f'Ruma għax hu ried jiftaħ fih Kulleġġ Internazzjonali tal-Missjonijiet li, barra t-tagħlim tat-Teoloġija kien jispeċjalizza fl- ilsnaorjentali bil-ħsieb li jibgħat Missjunarji Tereżjani fil-Lvant, mill-Għolja tal-Karmel sal-Mesopotamja u saħanistra sa Malabar fl-Indja. Dan il-Kulleġġ dam jaqdi l-missjoni speċjali tiegħu għal madwar 150 sena sat-taħwid li ġiebet magħha fl-Ewropa kollha r- Rivoluzzjoni Franċiża. Imbagħad, beda jintuża bħala Dar tan-Novizzjat għar-Reliġjużi Maltin. FI TRIQ IL-WIED - Kellhom jgħaddu aktar minn 270 sena mid-dħul tal- Patrijiet Karmelitani Tereżjani f'Malta sakemm huma ħassew il-ħtieġa li jiftħu t-tieni Dar tagħhom f'Birkirkara. Is-Sibt, 14 ta' Novembru 1886, il-Patrijiet lebsin il-kappa bajda tagħhom għamlu l-ewwel att ta' qima pubblika fil-Knisja l-ġdida tagħhom fi Triq il- Wied billi kantaw is-Salve Reġina. U l-għada, 15 ta' Novembru 1896, tqaddset l-ewwel Quddiesa u tkanta t-Te Deum f'din l-istess Knisja ddedikata lil San Alfons Marija de Liguori. Iżda t-trattattivi għad-dħul tal-Patrijiet Karmelitani Tereżjani fi Triq il-Wied, Birkirkara, kienu ilhom sejrin ix-xhur. Dan minħabba żewġ raġunijiet ewlenin. il-Knisja ta' San Alfons Marija de Liguori fi Triq L L L LI il-Wied, kif kienet tidher fil-faċċata tagħha wara L-ewwel, għax is-Sur Alfons Marija Micallef, li kien li nbena l-kampnar tagħħa. SANTWARJU SANTA TEREŻA - B'KARA 1996 aiga' beda jibni l-knisja żgħira ddedikata lill-Qaddis ta' ismu b'kunvent imdaqqas maġenbha sa mill- 1892, għall-ewwel kien offra din il-proprjeta' lil xi patrijiet ta' Ordnijiet oħra. U t-tieni, għax waqt li kien lest li jagħti b'xejn dan il-bini li tella', ried jitħallas b'somma sewwa ta' dar żgħira u l-ġonna li kienu jdawru l-kunvent, somma li meta tqis il-valur tal-lira f'dawk iż-żminijet kienet tassew kbira hekk li l- patrijiet ma kinux jifilħu għaliha. Fl-Atti Kapitulari tal-Kunvent tagħna ta' Bormla jidher li fil-laqgħa konventwali tal-komunita' tas-26 ta' Settembru 1895 ir-Reverendu Patri Pirjol, P. Carmelo tal-Bambin Ġesu', għarraf lill-Patrijiet li s- Sur Alfons Marija Micallef kien qiegħed jitlob għal din il-proprjeta' elfejn u erba' mit lira sterlina (£2,400), jiġifieri żjieda ta' disa' mija u ħamsin lira (£950) fuq l-istima tal-Periti Galizia u Grech Scerri. Minħabba f'hekk, il-Patrijiet ma aċċettawx il-għotja tal-knisja u l-kunvent magħha. Fil-Kapitlu Konventwali ta' tlett ijiem wara, fid-29 tax-xahar, il-Patrijiet ta' Bormla ftiehmu li, fuq l-istima tal-Periti, kienu lesti li joffru mitejn lira (£200) extra bħala rigal. B'danakollu, baqa' ma ntlaħaq ebda ftehim mad-donatur. IL-KUNTRATT TAX-XIRI Kien fil-Kapitlu Konventwali tad-9 ta' Marzu 1896 li l- Patrijiet ta' Bormla, minħabba li raw li ma setgħux jaċċettaw id-donazzjoni tal-knisja u l-kunvent ta' maġenbha bla ma jixtru d-dar u l-ġonna msemmija, aċċettaw li jħallsu għalihom elfejn u mitejn lira sterlina (£2,200) b'dawn il-kundizzjonijiet: li s-Sur Alfons Marija Micallef jagħtihom ukoll dar bil-ġnejna ta' magħha li kienet tinsab fil-Madliena, limiti ta' Ħal Għargħur, waqt li huma kellhom iħallsuh elf u ħames mija (£1,500) mill-ewwel ma' l-att tal-kuntratt u l-bqija (£700) kif ikunu jistgħu, bl-imgħax ta' tnejn u nofs fil- mija (2 2 ) kull sena sa ma jkunu ħallsu s-somma kollha. Iżda, il-Patrijiet ftiehmu li jissellfu l-meħtieġ b'imgħax baxx kemm jista' jkun minn x'imkien ieħor, sabiex lis-Sur Alfons Marija Micallef jagħtuh is-somma kollha mal-kuntratt. Fit-12 ta' Mejju 1896, ir-Reverendu Pirjol tal-Kunvent ta' Bormla, skond l-istruzzjoni li rċieva mis-Superjur Ġenerali ta' l-Ordni, ressaq quddiem il-komunita' l- kundizzjonijiet kollha li kellhom jidħlu fil-kuntratt, u l- Patrijiet aċċettaw kollox b'vot unanimu. Dan il-kun- tratt sar għand in-Nutar Ganbattista Savdon fis-7 ta' il-Grotta Kappella tal-Madonna ta' Lourdes i ILL ; ku , kif kienet sa mill-bidu fil-Knisja ta' Awissu 1896. Kien jonqos biss li jintgħażlu l-ewwel San Alfons Marija de Liguori. pattijiet li kellhom jibdew il-ħidma tagħhom f'Birkirkara u l-inħawi. Lejn l-aħħar ta' Awissu 1896, ir-Reverendu Patri Carmelo tal-Bambin Ġesu', bl-awtorizzazzjoni mogħtija lilu mis-Superjur Ġenerali ta' l-Ordni, il-Wisq Reverendu Patri Bernardino ta' Santa Tereża, għażel l-ewwel sitt reliġjużi li kellhom jifformaw il-komunita' ġdida ta' Birkirkara taħt it-tmexxija tal- Vigarju l-ġdid Patri Wistin ta' Santa Tereża. — L-EWWEL KNISJA TA' SAN ALFONS MARIJA Il-Knisja ta' San Alfons Marija de Liguori li kien bena s-Sur Alfons Marija Micallef, iben il-President tal-Qrati Sir Antonio Micallef, kienet tagħti fuq Triq il-Wied skond il-pjanta tal-Perit E.L. Galizia. SANTWARJU SANTA TEREŻA - B'KARA - 1996 Minbarra l-altar maġġur bit-titular ta' San Alfons Marija de Liguori, kien fiha tliet kwadri oħra: tal- Madonna tal-Karmnu, San Ġużepp u Santa Tereża ta' Ġesu'. Mill-ewwel ġiet miżjuda il-Grotta- Kappella tal-Madonna ta' Lourdes, imħallsa mill-Markiża Anna Bugeja, armla tal-mejjet Markiż Vincenzo Bugeja u bint is-Sinjur Filippo Darbois. Imwielda Napli u toqgħod il-belt Valletta, din il- Markiża kienet ġeneruża ħafna fil-għotjiet tagħha lill-knejjes f'Malta. Kienet hi li ħallset minn butha l-istatwa tal-Madonna ta' Lourdes b'Santa Bernardina miġjuba minn Pariġi, u li Ilum tinsab meqjuma fil-Grotta speċjali li hemm fil-Pjazza tas-Santwarju l-ġdid, fejn kulħadd jista' jara sewwa s-sbuħija ar- tistika tagħha. Il-kwadru titulari tal-Knisja li llum jinsab fis-Sagristija tas-Santwarju l-ġdid huwa xogħol tal-Markiż Filippo Venuti, pittur Taljan li kien ġie Malta minn Ruma u għamel xi żmien jgħix il-belt Valletta. Tiegħu huma wkoll il-kwadru tal-Madonna tal-Karmnu li kien ġie mħallas mill-Imħallef P. Debono, u dak ta' San Ġużepp imħallas mill-Imħallef Chapelle. Dawn, flimkien mal-kwadru ta' Santa Tereża ta' Gesu' mħallas mill-imħallef Pullicino, jinsabu llum fil-Kunvent tagħna hawn f'Birkirkara. FTUĦ U TBERIK TAL-KNISJA U L-KUNVENT Filgħodu tal-15 ta' Novembru 1896, ir-Reverendu Patri Carmelo tal-Bambin Ġesu' mexxa l-Kant ta' Terza u ċċelebra Quddiesa Solenni Kantata bil-mużika taħt id-direzzjoni tal-Maestro Antonio Nani. Wara l-Quddiesa, iċ-Celebrant flimkien mal-patrijiet kollha li ġew mill-Kunvent ta' Bormla fforma l- purċissjoni li daħlet fil-Kunvent sabiex għadda jbierek id-Dar kollha. Għal din il-Quddiesa Solenni u t-Tberik tal-Knisja u l-Kunvent ħadu sehem għadd kbir ta' nies, hekk li ħafna kellhom jibqgħu barra sa ma misshom jidħlu huma wkoll iduru l-bini kollu f'din l-aħħar darba li l-Kunvent kien miftuħ għall- pubbliku. Filgħaxija ta' l-istess jum ġie kantat bil-mużika l-Għasar Solenni u sar Diskors ta' l-okkażjoni mir- Reverendu Patri Ġiżwita Vincenzo Sammut. Wara, l-Eċċellenza Tiegħu l-Isqof ta' Malta, Monsinjur Arċisqof Pietru Pace ntona t-Te Deum solenni u ta l-Barka Sagramentali waqt li l-qniepen tal-knejjes tat-Tliet irħula ngħaqdu ma' dawk ta' Birkirkara fid-daqq ferrieħi tagħhom. U tkantat bl-akbar solennita' l-Antifona tal-Omm Tagħna Santa Tereża ta' Ġesu'. Għal din l-funzjoni ħadu sehem ħafna saċerdoti, fosthom għadd ta' Monsinjuri tal-Katidral ta' Malta. U kifintemmet il-funzjoni, ġew stabbilliti l-limiti tal-klawsura għal dan il-Kunvent il-ġdid, li kien iżgħar minn kif jidher illum. Fil-ġenb: Il-kuridur ewlieni tal-kunvent il-ġdid, kif kien sa mill- ewwel u għadu sal-lum. Hawn taħt: Ir-Refettorju kif kien għadu sa qabel ma nbena s-Santwarju l-ġdid ta' Santa Tereża tal-Bambin Ġesu', meta minn kamra ta' l-ikel għall-Patrijiet ġie mibdul fis-Sala li hemm illum. SANTWARJU SANTA TEREŻA B'KARA - 1996 Ftit jiem wara, Birkirkara rat manifestazzjoni marjana li baqgħet tissemma għal ħafna snin. Għax l- istatwa l-ġdida tal-Madonna ta' Lourdes fis-6 ta' Diċembru 1896, wara li kienet esposta għal xi jiem fil-Parroċċa ta' Santa Liena, ġiet meħuda fi traslazzjoni solenni lejn il-Grotta-Kappella ġdida tagħha fil-Knisja tal-Patrijiet tal-Wied, kif mill-ewwel bdew jissejħu l-Karmelitani Tereżjani f'Birkirkara. F'dan it-trasport solenni ħadu sehem ir-Reverendu Kapitlu tal-Kanonċi ta' Santa Liena, il-Patrijiet Ġiżwiti, il-Konfraternitajiet tal-Parroċċa u t-tfal ta' l-istitut Bugeja. Mexxa l-manifestazzjoni kollha r-Rever- endu Prepostu Alfons Marija Grech u ħadu sehem eluf ta' devoti tal-Madonna. Proprju f'Diċembru 1896 ukoll, il-Venerabbli Definitorju ta' l-Ordni tagħna f'Ruma ħareġ id-Digriet tat- twaqqif tas-Semi-Provinċja Maltija taħt it-titlu tal-Qalb Imqaddsa ta' Ġesu', minħabba li issa f'Malta kien hawn żewġ kunventi li setgħu jkunu maqtugħa għal rashom, u bħala l-ewwel Patri Provinċjal ġie magħżul l-imsemmi Pirjol ta' Bormla, Patri Carmelo tal-Bambin Ġesu'. U issa, sata' jintgħażel l-ewwel Pirjol tal-komunita' ta' Birkirkara, u ntgħażel dak li kien diga' beda jaqdi l-uffiċċju ta' Vigarju, Patri Wistin ta' Santa Tereża. U bis-saħħa ta' hekk bdiet il-ħidma pastorali tal-Patrijiet Tereżjani f'Birkirkara, li mill-ewwel saru magħrufa ħafna għall-ħinijiet twal li kienu jgħaddu fl-amministrazzjoni tas-Sagrament tar-Rikonċiljazzjoni, il-Qrar. Dawk li kienu jersqu għal dan is-Sagrament u għal kull ma kienu jeħtieġu fil-ħajja spiritwali tagħhom kienu ġejjin mhux biss minn Birkirkara, iżda mill-irħula kollha tal-qrib, u saħansitra minn dawk mhux daqshekk qrib — kif wara kollox għadu jiġri lum, 100 sena wara, bl-attendenza ta' eluf ta' nsara minn kull naħa ta' Malta fis- Santwarju l-ġdid. il-għadd tan-nies għall-Quddies u funzjonijiet Patrijiet kellhom ikabbru l-Knisja ta' San Aflons Marija de Liguori aktar minn darba. Fis-sena 1904 il-Patrijiet — bil-għajnuna finanzjarja tal- ' poplu li ried juri l-gratitudni tiegħu għas-ser- vizz tajjeb u kull ħin li kien qiegħed jingħata - Dehra tal-presbiterju tal-Knisja ta' San Alfons Marija de L iavji L FIL Liguori wara li l-istess Knisja ġiet imkabbra u mtawla ħasbu biex jibnu l-Kappella ħelwa ta' l-Omm għat-tieni darba. tagħna Santa Tereża ta' Ġesu' proprju quddiem il-Grotta-Kappella tal-Madonna ta' Lourdes. U ħames snin wara, fl-1909, il-knisja ġiet imkabbra sewwa, tista' tgħid b'terz ta 'dak li kienet. Billi s- saqaf troll li kien hemm qabel ġie ddikjarat fil-periklu wara li kienet inbniet il-Kappella ta' Santa Tereża ta' Ġesu', sar saqaf ġdid għall-parti ċentrali tal-Knisja IT-TIENI TKABBIR TAL-KNISJA Imkabbra b'dan il-mod, il-knisja ġiet imtawla sa 85 pied billi fiha ġie nkorporat il-Kor ta' qabel, hekk li kellhom jinbnew Kor u Sagrestija ġodda. Kien ukoll f'dan iż-żmien li nbena l-kampnar li, milqut minn sajjetta fil-21 ta'Diċembru 1959 waqt maltempata qalila ta' ftit ħin, kellu jitlef il-biċċa ta' fuq tiegħu u bil-mod il-mod sar ta' periklu sa ma dan l-aħħar kellu jitneħħa għal kollox. Ix-xogħol kollu tat-tkabbir tal-knisja kien f'idejn is-Sur Piju Ebejer ta' Ħal Balzan skond l-Atti tan-Nutar Gauci tal-belt Valletta. Dan it-tkabbir sewa wkoll sabiex jinbew żewġ Kappelli ġodda, dik tal-Madonna tal-Karmnu u dik tal- Qalb Imqaddsa ta' Ġesu', bi kwadru li huwa xogħol sabiħ tal-pittur magħruf Ġ. Vella hekk li huwa ffirmat minnu bid-data tas-sena 1911, kif ukoll biex jiżdied ma' dawk tal-bidu l-kwadru ta' San Gwann tas-Salib li huwa xogħol tal-Malti Fra Luigi Poggi tat-Tereżjani stess, impitter fis-sena 1912. Ta' min isemmi li Lazzaro Pisani kien diġa' pitter fis-sena 1901 iż-żewġ kwadri tal-ġnub tal-presbiterju li juru t-Trasverberazzjoni (Nifda tal-Qalb) ta' Santa Tereża ta' Ġesu' u d-Dehra ta' Kristu Msallab lil San Ġwann tas-Salib. Issa l-knisja kellha żewġ ordnijiet sew fuq ġewwa u sew fil-faċċata ta' barra, li sal- quċċata tal-frontispizju ġiet 55 pied għolja. — SANTWARJU SANTA TEREŻA B'KARA 1996 Il-ħsara li ġarrab il-kampnar bis-sajjetta tat-tempesta qalila ($: tal-21 ta' Diċembru 1959. Dehra tal-ħerba ti ġiebet magħha s-sajjetta bil-ġebel u l-knaten li taru ġewwa l-Knisja u fuq barra tagħha. L-ISTATWA TAL-MADONNA TAL-KARMNU Mill-ewwel nibtet devozzjoni kbira lejn il-Madonna tal-Karmnu, Titular ewlieni ta' l-Ordni Karmelitan Tereżjan. Miġiuba l-Konfraternita' tal-Madonna tal-Karmnu mill-Parroċċa ta' Santa Liena, fl-istatuti l-ġodda tagħha mgħoddija mill-Kapitlu Konventwali tad-19 ta' Novembru 1906, in-numru 6 jsemmi li l-Fratelli kellhom jieħdu sehem fil-Purċissjoni ta' kull sena li kienet issir fil-Ħadd fost l-Ottava tal- Festa tal-Madonna fix-xahar ta' Lulju. Dan juri b'mod ċar li diġa' kienet qiegħda ssir il-Purċissjoni tal- Madonna tal-Karmnu, għalkemm mingħajr Statwa, minħabba li dik li l-Konfraternita' kellha fil- Parroċċa ta' Santa Liena ġiet mibdula fil-Madonna ta' l-Erwieħ, kif għadha sal-lum. Kien fil-Kapitlu ta' l-1 ta' Novembru 1907 li ġiet approvata b'akklamazzjoni l-proposta li ssir statwa ġdida li tkun tista' tintuża għall-Purċissjoni wkoll. Fuq disinn ta' Galdes, din l-istatwa nħadmet f'Lecce u għadha sal-lum miżmuma bl-akbar għożża għall-ħlewwa tagħha, l-aktar fil-Wiċċ tal-Verġni Mbierka u tal-Bambin li jidhru jagħtu l-Iskapular iil San Xmun Stock waqt li l-Omm tagħna Santa Tereża ta' Ġesu' qiegħda toffrilhom l-qalb tagħha mixgħula bl-imħabba. Ħafna huma tal-fehma li din hija l-isbaħ statwa tal- Madonna tal-Karmnu fil-Gżejjer tagħna, għalkemm oħrajn jistgħu jitqiesu aktar artistiċi. Sa ma nqalgħu l-kwistjonijiet ma' Ruma tal-Kapitlu Karkariż u twaqqfet għal xi żmien il-Purċissjoni ta' Santa Liena, din il-Purċissjoni tal-Madonna tal-Karmnu kienet twila ġmielha, billi mit-triqat sekondarji kienet titla' sa fuq il-Pont biex imbagħad tinżel lura minn Fleur-De-Lvs uta' min isemmi li fil-Festi tas-Seba' Ċentinarju tal-Labtu, l-istatwa tal-Madonna kienet ittieħdet fil-Parroċċa Kolleġġjata ta' Birkirkara sabiex minn hemm inġiebet lura lejn il-Knisja tal-Patrijiet Karmelitani Tereżjani fost l-entużjasmu kbir tal-folol li nġabru għall-okkażjoni. LEJN IL-BINI TAS-SANTWARJU L-ĠDID U gerbu s-snin u l-ħidma tal-Patrijiet tal-Wied firxet għeruqha f'ħafna oqsma ta' ġid għall-poplu nisrani ta' dawn il-Gżejjer ( fis-servizz bla heda tagħhom lil kulħadd, l-aktar fl-amministrazzjoni tas-Sagramenti, kif ukoll fil- predikazzjoni li għaliha kienu mfittxija sewwa f'naħat diversi ta' Malta u minn ħafna Għaqdiet tal- SANTWARJU SANTA TEREŻA B'KARA 1996 L-inħawi ta' madwar il-Kunvent baqgħu jikbru bil-bini ta' djar ġodda, hekk li Birkirkara saret ħaġa waħda mat-Tliet irħula, Ħal Balzan, Ħal Lija u Ħ'Attard, u bil-mod il-mod mal-Mosta u n-Naxxar fuq naħa u mal-Ħamrun u l-Imsida fuq l-oħra, kif ukoll fuq ix-xaqliba tat-triq li tagħti għar-Rabat bdiet tingħaqad ma' Ħal Qormi u Ħaż-Żebbuġ. Għalhekk, wara l-aħħar Gwerra Dinjija, il-Patrijiet bdew jaħsbu biex ikabbru mill-ġdid il-Knisja tagħhom tal-Wied, imma raw li ma setgħux ibiddlu wisq fiha mingħajr ma jirvinaw dak li kien fadal mill-knisja u l-kunvent tal-bidu. U waslu biex qatgħuha li l-aħjar kien li jaraw kif jibnu knisja ġdida għal kollox. Sas-sena 1986 il-Patrijiet xtraw il-għalqa kollha msejħa 'Ta' l-Inbid', li proprju bi providenza kienet għadha l-biċċa art waħdanija mhux mibnija u kienet tmiss mal-proprjeta' tal-Kunvent, u qatgħuha li jiddedikaw din il-Knisja lill-Qad- disa popolari Santa Tereża tal-Bambin Ġesu', Qaddisa taż-żminijiet moderni hekk li kien għad fadlilha sena ħajja fil-monasteru ta' Lisieux fi Franza meta l-Patrijiet kienu ġew Birkirkara, għax hi mietet fit-30 ta' Settembru 1897. Oħtna Celine (Swor Ġenoveffa tal-Wiċċ Imqaddes) kienet għadha ħajja, u meta Dehra ġenerali tal-Knisja armata għall-Festa tal-Madonna tal- għarrfuha bil-ħsieb tal-bini ta' Santwarju f'Malta Karmnu qabel ma l-Festa bdiet issir fis-Santwarju l-ġdid. ddedikat lil oħtha ċ-ċkejkna, għoġobha tbi- erek din l-inizjattiva u tħejt apposta għall-Urna l-ġdida tal-Qaddisa l-Velu iswed ta' fuq ras ix-Xbieha tagħha. Din l-Urna nġiebet Malta fl-4 ta' Marzu 1960 u daħlet fil-port ta' l-Imsida fuq HMS Forth. Meħuda l-Belt għall-qima tal-fidili fil-Konkatidral ta' San Ġwann, imbagħad fit-12 tax-xahar inġiebet Birkirkara f'pellegrinaġġ trijonfali. L-URNA TA' SANTA TEREŻA TAL-BAMBIN ĠESU' U l-ħeġġa tad-devozzjoni lejn din ix-Xbieha tal-Qaddisa, li tidher fil-waqt tal-mewt għażiża tagħha u għalhekk tad-dħul tagħha fis-sema, hekk kibret u xegħlet ma' kullimkien, illi fit-28 ta' Mejju 1961 bdiet id-dawra trijonfali tagħha fil-Gżira ta' Għawdex, u mbagħad il-pellegrinaġġ nazzjonali tagħha tista' tgħid f'kull Parroċċa ta' Malta. U wara ħafna taħbit u kwistjonijiet dwar x'kien l-aħjar li jsir, fis-16 ta' Mejju 1965, wara Quddiesa fil- post fejn kellu jinbena s-Santwarju li ġietiċċelebrata mill-Prokuratur Ġeneralita' l-Ordnitagħna. Patri Ewsebju ta' San Mikiel li kien għamel xi snin imexxi l-Provinċja Maltija tagħna, għalkemm kien mill- Provinċja ta' Milan l-Eċċellenza Tiegħu Monsinjur Arċisqof Mikiel Gonzi bierek u qiegħed l-Ewwel Gebla tas-Santwarju fost il-ferħ ta'dawk kollha preżenti. Dan ta bidu għax-xogħol tassew kbir tal-bini tas-Santwarju fil-konkrit skond il-pjanti tal-Perit Professur Giorgio Pacini ta' l-Universita' ta' Ruma, bil- għajnuna ta' l-Inġinier Andrea Fini ta' Ruma fil-kalkoli meħtieġa, u taħt id-direzzjoni tal-Perit Louis Naudi ta' l-Imsida, b'Joe Fenech ta' Blokrete Ltd ta' Ħal Lija bħala l-kuntrattur ewlieni. Fis-16 ta' Marzu 1975, ir-Reverendu Provinċjal Patri Wiġ ta' Kristu Re bierek is-Salib tal-Kampnar, li mill-ewwel ittella' f'postu fil-għoli ta' fuq l-40 metru. U fil-25 ta' Ottubru 1975, wara li qaddes l-ewwel Quddiesa fil-wisa' tas-Santwarju, il-Wisq Reverendu Vigarju Ġenerali Monsinjur Ġużeppi Mercieca, bierek is-Salib ewlieni ta' fuq l-Anterna ċentrali tas-Santwarju, li mill-ewwel ittella' u tqiegħed f'postu fil-għoli ta' 'fuq minn 30 metru. Għax il-volum vojt ta' din il-kostruzzjoni waħdanija fil-Gżejjer tagħna kellu jkun ta' 30,000 metru kubu. Mingħajr ma nidħlu hawn f'ħafna dettalji oħra, ngħidu biss li dan is-Santwarju Nazzjonali f'ġieħ il- Qaddisa tal-Ward u Patruna tal-Missjonijiet u l-Missjunarji kollha nfetaħ u tbierek mir-Reverendu l SANTWARJU SANTA TEREŻA. Provinċjal Patri Gabrijel Grech fid-9 ta' Lulju 1982. U l-għada, 10 ta' Lulju, wara korteo mat-triqat ta' Birkirkara mmexxi mill-Isqof Karmelitan Tereżjan, Monsinjur Francis Adeodato Micallef, u bis-sehem taż-żewġ fergħat ta' l-Ordni Karmelitan, l-Urna ta' Santa Tereża tal-Bambin Gesu' daħlet b'mod solenni fis-Santwarju li nbena għaliha. Il-Festi mbagħad għalqu bil-Purċissjoni tal-Madonna tal- Karmnu li tqiegħdet fil-Kappella tagħha quddiem dik ta' Santa Tereża tal-Bambin Ġesu'. Il-ħolma ta' ħafna kienet saret realta' u l-ħidma tal-Patrijiet tal-Wied matul aktar minn 85 sena kienet tat il-frott tagħha. FL-AĦĦAR ERBATAX-IL SENA Dan is-Santwarju f'dawn l-aħħar 14-il sena ta tweġiba xierqa lil xi wħud li bdew jgħidu li l-Karmelitani Tereżjani kienu qegħdin jaraw kbir wisq, meta riedu jibnu knisja hekk kbira fl-aħħar nofs tas-seklu għoxrin. Għax bla dubju llum huwa hekk popolari u magħruf li fis-Sibtijiet u l-Ħdud matul is-sena kollha jkun mimli bħal ftit knejjes oħra, u jidher li huwa l-knisja l-aktar frekwentata f'Malta. Mhux biss, imma fil-kobor miftuħ tiegħu sewa għal manifestazzjonijiet kbar ta' fidi ta' kull xorta. Mibni skond l- esiġenzi liturġiċi ta' wara l-Konċilju Vatikan II, tassew li joffri dehra sabiħa f'kull attivita' kulturali u reliġjuża fuq skala nazzjonali. Minbarra kunċerti oħra ta' livell għoli, ta' min isemmi ż-żewġ Oratorji li nżammu fih: dak ta' Pawlu ta' Malta u dak ta' San Ġwann tas-Salib. Iċ- Ċelebrazzjoni ta' Jum il- Morda u ta' Jum l-Anzjani juru l-kumdita' tal-kobor tiegħu, kif ukoll l-organizzazzjoni tal-Korsijiet ta' l-Eżerċizzi ta' Kana u tal-Caritas, u Ċelebrazzjonijiet u Laqgħat oħra matul is-sena. Biżżejjed niftakru li d-dijametru tas-Santwarju huwa ta' 40 metru u dak ta' kull waħda mill-Kappelli ta' 12 il-mefru u nofs, bil-presbiterju f'għamla fit-tond li jiddomina s-Santwarju kollu sal-gallerija-matroneo li ddur dawra- mejt mas-Santwarju kollu u l-kamra għat-tfal iż-żgħar. Minn mindu hemm ftuħ ukoll fuq Triq Naxxar, minbarra fuq Triq il- Wied, u għalhekk hemm żewġ wesgħat kbar għall-karrozzi, in-nies issoktaw I- jiżdiedu kuljum, hekk li tassew li s-Santwarju l sar ta' kulħadd, dejjem mimli b'nies ġejjin minn kull qasam tal-ħajja. U Santa Tereża tal- Bambin Ġesu', flimkien mal-Madonna tal- Karmnu, saret ċentru ta' devozzjoni u gwida ta' l-erwieħ fil-mixi lejn il-għaqda tagħhom ma' Alla. Dan kollu juri l-iżvilupp kontinwu, il- progress bla heda, il-miraklu ta' mixi 'l qud- diem bla ebda ħarsa lura, li seħħu f'dawn l- £, aħħar 100 sena. Mill-Knisja żgħira ta' San Alfons Marija de Liguori f'inħawi għad mhux żviluppati sas-Santwarju tal-lum imdawwar minn kullimkien bi djar u vilel u dejjem mogħti ħajja min-nies ta' l-inħawi, il-Patrijiet raw elf ħaġa ma' wiċċhom u n-nies forsi aktar minn L darba ħassew xi nuqqas fl-element uman tal- Is- Santwarju eġdid ta' Santa Tereża tal- Bambin Ġesu' li fih illum issir il-Festa Solenni tal-Madonna. Knisja min-naħa tagħhom, IŻDA ŻGUR LI L-ID TA' ALLA MEXXIET KOLLOX GĦALL-AKBAR GID TA' KULĦADD U GĦALL-AKBAR GLORJA TIEGĦU NNIFSUI Ħa tibqa' sħiħa t-tama tagħna f'Alla li jista' kollox ukoll quddiem kull tifxkil u diffikulta' tal-lum. Ħa tibqa' għiħa l-fiduċja tagħna fil-ħarsien ta' Marija Omm il-Karmelu u tal-Fjur tagħha Tereża tal-Bambin Ġesu' sabiex, waralli rajna l-Altar il-Ġdid ta' l-irħam imqiegħed f'postu, fi żmien mhux 'ilbogħod naraw is-Santwarju jissokta jiġi mżejjen b'dak kollu li huwa meħtieġ u xieraq għall-kult qaddis lil Allatagħna. Waqt li nqiegħdu kollox f'idejn Alla, ejjew ngħidulu l-GRAZZI KBIRA TAGĦNA għal dak kollu li għoġbu jagħmel mal-Patrijiet Karmelitani Tereżjani f'Birkirkara f'dawn l-aħħar 100 SENA billi fuq kollox infittxu li naqduh u nħobbuh minn qalbna ħalli kollox jisfa ta ġid għall-erwieħ.